Oznámenie Komisie Rade a Európskemu parlamentu - Rozšírenie vonkajšej služby: otvorenie delegácie na Islande a úradu v Líbyi /* KOM/2009/0550 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 14.10.2009 KOM(2009) 550 v konečnom znení OZNÁMENIE KOMISIE RADE A EURÓPSKEMU PARLAMENTU ROZŠÍRENIE VONKAJŠEJ SLUŽBY: OTVORENIE DELEGÁCIE NA ISLANDE A ÚRADU V LÍBYI OZNÁMENIE KOMISIE RADE A EURÓPSKEMU PARLAMENTU ROZŠÍRENIE VONKAJŠEJ SLUŽBY: OTVORENIE DELEGÁCIE NA ISLANDE A ÚRADU V LÍBYI 1. ÚVOD V oznámení z 23. decembra 2008 Komisia oznámila svoje rozhodnutie otvoriť novú delegáciu pri Rade Európy, ako aj novú delegáciu v Uzbekistane. V tom istom oznámení sa zároveň stanovuje transformácia regionalizovaných delegácií v Džibutsku, Kirgizsku, Libérii, Nepále, Tadžikistane, Togu a Jemene. Tieto opatrenia by mali byť ukončené do konca roka. Vytvorenie a konsolidácia siete uvedené v oznámení z 23. decembra 2008 si vyžiadali prerozdelenie 16 úradníckych pracovných miest v rámci vonkajšej služby alebo z generálnych riaditeľstiev patriacich do skupiny RELEX na delegácie. Keďže ďalšie rozšírenie vonkajšej služby bude možné dosiahnuť len prostredníctvom dodatočných zdrojov, pristúpi sa k realizácii len tých najnevyhnutnejších opatrení. Toto oznámenie sa v tejto súvislosti zameriava na jednej strane na žiadosť Islandu z 23. júla 2009 o členstvo v Únii v súlade s článkom 49 Zmluvy o Európskej únii a na strane druhej na perspektívu nového zmluvného základu pre vzťahy s Líbyou. 2. DÔVODY OTVORENIA NOVEJ DELEGÁCIE NA ISLANDE A ÚRADU V LÍBYI 2.1 Island Island nebol doteraz súčasťou programu rozširovania. Táto krajina je však ako člen Európskeho hospodárskeho priestoru s Európskou úniou úzko prepojená. Bilaterálne vzťahy medzi Komisiou a Islandom v súčasnosti sleduje delegácia v Nórsku. Po predložení žiadosti Islandu o členstvo Rada na svojom zasadnutí 27. júla 2009 rozhodla o uplatnení postupu stanoveného v článku 49 Zmluvy o Európskej únii a následne požiadala Komisiu o predloženie svojho stanoviska k uvedenej žiadosti. Stanovisko Komisie vychádza okrem iného z odpovedí, ktoré kandidátska krajina uviedla v podrobnom dotazníku týkajúcom sa všetkých aspektov acquis communautaire . Už počas prípravnej fázy dochádza v záujme dobrého vzájomného porozumenia k pravidelným kontaktom medzi útvarmi Komisie a príslušnými orgánmi kandidátskej krajiny: tieto kontakty sú mimoriadne dôležité z hľadiska vypracovania stanoviska Komisie k žiadosti Islandu. K zintenzívneniu týchto kontaktov dôjde po rozhodnutí Rady otvoriť formálne prístupové rokovania, pričom je bežnou praxou, že Komisia je vo všetkých kandidátskych krajinách zastúpená priamo na mieste. V súlade s týmto bežným postupom existujú pádne dôvody na otvorenie delegácie na Islande v krátkom časovom horizonte. Až do otvorenia plnohodnotnej delegácie v Reykjavíku je delegácia v Osle pripravená zriadiť v Reykjavíku dislokované pracovisko a/alebo tam vyslať svojho zamestnanca na dlhodobú služobnú cestu. Na tento účel je Reykjavík v súlade s podrobným rámcom stanoveným v oznámení z 23. decembra 2008 označený za pracovisko iné ako delegácie, čo umožňuje zamestnať externých zamestnancov pred otvorením delegácie. 2.2 Líbya Líbya je kľúčovou krajinou v oblastiach akými je boj proti terorizmu, mier a bezpečnosť v Afrike, nelegálne prisťahovalectvo v oblasti Stredozemia a energetika. Táto krajina zároveň zohráva neustále aktívnejšou úlohu v regióne, vrátane Africkej únie, sahelskej oblasti, Spoločenstva sahelsko-saharských štátov (CEN-SAD) a Zväzu arabského Maghrebu. Keďže politické vzťahy a dialóg s Líbyou sa výrazne prehlbujú, trvalé zastúpenie na mieste je nevyhnutné. Po zrušení medzinárodných sankcií voči Líbyi v roku 2003 nadviazala Európska únia s touto krajinou postupnú spoluprácu. Hlavným míľnikom v tomto procese boli závery Rady z októbra 2004, v ktorých sú stanovené viaceré krokov v záujme nadviazania spolupráce s Líbyou, ako aj rozhodnutie Rady z októbra 2007 o otvorení rokovaní o rámcovej dohode s Líbyou, keďže vzťahy medzi Európskym spoločenstvom a Líbyou sa v súčasnosti neopierajú o žiaden bilaterálny právny rámec. Táto dohoda by mala vytvoriť mechanizmus pre politický dialóg a spoluprácu v oblasti zahraničnej a bezpečnostnej politiky a v hospodárskych otázkach. Súčasťou tejto dohody budú ustanovenia o rozsiahlej a komplexnej zóne voľného obchodu, ktorá sa bude vzťahovať na obchod s tovarom a službami, investície a ďalšie kľúčové obchodné pravidlá (práva duševného vlastníctva, hospodárska súťaž, verejné obstarávanie atď.). Dohoda zároveň stanoví úzku spoluprácu v oblasti spravodlivosti, slobody a bezpečnosti, ako aj v mnohých sektorových otázkach, akými sú energetika, doprava, životné prostredie, poľnohospodárstvo a rozvoj vidieka, rybné hospodárstvo a námorná politika, sociálne veci, veda a technika. Prebiehajúce rokovania o rámcovej dohode si vyžadujú neustálu výmenu informácií medzi oboma stranami, a z tohto dôvodu by priame zastúpenie v Tripolise výrazným spôsobom uľahčilo proces rokovaní a následnú implementáciu dohody po nadobudnutí jej platnosti. Do roku 2004 nebola Líbya príjemcom žiadnej finančnej pomoci z Európskej únie. Odvtedy sa finančná pomoc poskytuje prostredníctvom priamych zmlúv s európskymi alebo medzinárodnými poskytovateľmi služieb. Od roku 2011 má Komisia v úmysle poskytnúť Líbyi podstatne výraznejšiu finančnú pomoc, a to predovšetkým prostredníctvom nástroja európskeho susedstva a partnerstva. Prehĺbenie našej finančnej spolupráce si takisto vyžaduje zastúpenie na mieste, najmä v záujme efektívneho a náležitého riadenia budúcich projektov spolupráce, vrátane každodenných kontaktov s cieľom podporiť líbyjskú verejnú správu a externých dodávateľov, ktorí budú poverení prípravou a realizáciou tejto pomoci. V tejto súvislosti sa navrhuje vytvoriť v Tripolise pracovisko iné ako delegácie, pričom tento úrad by mal byť pripojený k delegácii v Tunise. V budúcnosti by sa mohlo uvažovať o transformácii tohto úradu na regionalizovanú delegáciu, a to podľa dostupnosti požadovaných zdrojov. 3. ĽUDSKÉ A ROZPOČTOVÉ ZDROJE V nasledujúcej tabuľke sa uvádzajú dostupné ľudské zdroje, ktoré sa vyžadujú v súvislosti s otvorením delegácií a úradov v súlade s týmto oznámením. V prípade dostupnosti ďalších zdrojov sa nevylučuje personálne posilnenie týchto delegácií/úradov. Pokiaľ ide o Island, vyčlenených by malo byť 5 úradníckych pracovných miest na základe konečného pridelenia ľudských zdrojov na rok 2010. V tejto súvislosti bolo v PNR na rok 2010 vyčlenené jedno dodatočné pracovné miesto pre miestneho zamestnanca. V prípade Líbye sú na vytvorenie pracoviska, teda prvého kroku smerom k otvoreniu delegácie, potrební 2 zmluvní a 4 miestni zamestnanci, s ktorými sa počíta v PNR na rok 2010. Dodatočné ľudské zdroje v rámci výdavkovej kapitoly 5 | Delegácia Úrad | Úradníci | Zmluvní zamestnanci | Miestni zamestnanci | Island | 5 | 1 | Líbya | 2 | 4 | V nasledujúcej tabuľke sa uvádzajú rozpočtové prostriedky, ktoré je potrebné uvoľniť, pričom sa rozlišuje medzi nákladmi na zriadenie (jednorazové náklady, ktoré priamo súvisia s plánovaným otvorením) a ročnými nákladmi (opakujúce sa náklady, ktoré súvisia s prevádzkou nových delegácií). Rozpočtové zdroje | Delegácia Úrad | Náklady na zriadenie | Ročné náklady | Island | 536 250 EUR | 1 572 110 EUR | Líbya | 298 650 EUR | 793 992 EUR | Spolu | 834 900 EUR | 2 366 102 EUR | LEGISLATÍVNY FINANČNÝ VÝKAZ PRE NÁVRHY, KTORÉ MAJÚ ROZPOČTOVÝ VPLYV LEN NA STRANU PRÍJMOV 1. NÁZOV NÁVRHU: OBLASŤ POLITIKY: VONKAJŠIE VZŤAHY ČINNOSŤ: VONKAJŠIA SLUŽBA –ADMINISTRATÍVNE VÝDAVKY NA DELEGÁCIE | Názov návrhu rozhodnutia: OZNÁMENIE KOMISIE RADE A EURÓPSKEMU PARLAMENTU – ROZŠÍRENIE VONKAJŠEJ SLUŽBY: OTVORENIE DELEGÁCIÍ NA ISLANDE A V LÍBYI | 1. ROZPOČTOVÉ POLOŽKY + VÝDAVKOVÉ KAPITOLY XX.010102: Výdavky vzťahujúce sa na zamestnancov delegácií Komisie v aktívnom služobnom pomere XX.010202: Externí pracovníci delegácií Komisie Európskych spoločenstiev XX.010212: Ostatné výdavky na riadenie delegácií Komisie Európskych spoločenstiev XX.010302: Výdavky na budovy a súvisiace výdavky delegácií Komisie Európskych spoločenstiev 2. PRÁVNY ZÁKLAD Administratívna autonómia Komisie 3. OPIS A DÔVODY Navrhuje sa otvoriť novú delegáciu na Islande a úrad v Líbyi. Po predložení žiadosti Islandu o členstvo v Únii je potrebné nadviazať pravidelné kontakty medzi útvarmi Komisie a príslušnými orgánmi kandidátskej krajiny, ktoré sú mimoriadne dôležité z hľadiska vypracovania stanoviska Komisie k žiadosti Islandu. K zintenzívneniu týchto kontaktov dôjde po rozhodnutí Rady otvoriť formálne prístupové rokovania, pričom je bežnou praxou, že Komisia je vo všetkých kandidátskych krajinách zastúpená priamo na mieste. Líbya je kľúčovou krajinou v oblastiach akým je boj proti terorizmu, mier a bezpečnosť v Afrike, nelegálne prisťahovalectvo v oblasti Stredozemia a energetika. Táto krajina zároveň zohráva neustále aktívnejšou úlohu v regióne, vrátane Africkej únie, sahelskej oblasti, Spoločenstva sahelsko-saharských štátov (CEN-SAD) a Zväzu arabského Maghrebu. Keďže politické vzťahy a dialóg s Líbyou sa výrazne prehlbujú, trvalé zastúpenie na mieste je nevyhnutné. 4. TRVANIE A DODATOČNÉ NÁKLADY 4.1 Obdobie uplatňovania ( Rozhodnutie s obmedzenou dobou platnosti: rozhodnutie platné od [ dátum nadobudnutia platnosti] do [dátum ukončenia platnosti] ( Rozhodnutie s neobmedzenou dobou platnosti: rozhodnutie platné od začiatku roka 2010. V prípade Líbye bude mať rozhodnutie neobmedzenú dobu platnosti a v prípade Islandu bude platné až do okamihu, keď sa táto krajina stane členským štátom (následne sa delegácia transformuje na zastúpenie). 4.2 Odhadovaný vplyv na rozpočet Návrh rozhodnutia vedie k: ( Úsporám ( Dodatočným nákladom na mzdy a na ďalšie náklady na stálych a externých zamestnancov potrebných na zabezpečenie riadneho fungovania navrhovanej novej delegácie na Islande a nového úradu v Líbyi. 4.3 Vysvetlenie číselných údajov Dodatočné náklady sa týkajú miezd a súvisiacich nákladov na infraštruktúru pre stálych a externých zamestnancov, ktorí sú potrební na otvorenie dvoch navrhovaných nových pracovísk. K dokumentu sú pripojené podrobné výpočty, ktoré uvádzajú presnú povahu odhadovaných výdavkov v jednotlivých prípadoch. 5. VPLYV NA FINANČNÉ PLÁNOVANIE ( Návrh je zlučiteľný s platným finančným plánovaním. ( Návrh si vyžaduje zmenu v plánovaní príslušnej výdavkovej kapitoly vo finančnom rámci bez potreby uplatniť ustanovenia medziinštitucionálnej dohody. ( Návrh si vyžaduje zmenu v plánovaní príslušnej výdavkovej kapitoly vo finančnom rámci a uplatnenie ustanovení medziinštitucionálnej dohody. 6. VPLYV ÚSPOR ALEBO DODATOČNÝCH NÁKLADOV NA PRIDEĽOVANIE ZDROJOV ( Zdroje pridelené príslušným útvarom ( Zdroje pridelené v rámci plnenia RPS/PNR (ročnej politickej stratégie/predbežného návrhu rozpočtu) na rok 2010. V PNR na rok 2010 sa v súvislosti s navrhovaným úradom v Líbyi počíta s pridelením prostriedkov na vytvorenie 2 pracovných miest pre zmluvných zamestnancov a 4 pracovných miest pre miestnych zamestnancov. ( Zdroje požadované v ďalšom postupe RPS/PNR. ( Zdroje získané prostredníctvom vnútorného prerozdelenia v rámci jednotlivých útvarov. ( Zdroje požadované na rok 2010, ale neplánované v rámci RPS/PNR na daný rok. Otvorenie delegácie na Islande si bude vyžadovať bezodkladné pridelenie 5 pracovných miest pre stálych zamestnancov (úradníkov) a 1 pracovného miesta pre miestneho zamestnanca. Tieto zdroje budú poskytnuté prostredníctvom vnútorného prerozdelenia existujúcich zdrojov v rámci Komisie. 7. PREDPOKLADANÝ ROZPIS POŽIADAVIEK NA DODATOČNÉ ADMINISTRATÍVNE ROZPOČTOVÉ PROSTRIEDKY A ĽUDSKÉ ZDROJE V mil. EUR | Rok 2010 | Rok 2011 | Rok 2012 | Rok 2013 | Rok 2014 | Spolu/ročné náklady | XX 01 02 12 (ostatné rozpočtové prostriedky v rámci celkových pridelených zdrojov) | |143.000 | |143.000 | |143.000 | |143.000 | |143.000 | |715.000 | |Iné: XX 01 03 02 | |1.686.000 | |1.097.000 | |1.097.000 | |1.097.000 | |1.097.000 | |6.074.000 | | | | | | | | | | | | | | | | SPOLU | 12 |3.202.000 |12 |2.367.000 |12 |2.367.000 |12 |2.367.000 |12 |2.367.000 |12 |12.670.000 | | (1) CS = Zmluvní zamestnanci; SNE = Vyslaní národní experti; INT = pracovníci zamestnávateľských agentúr (intérimaires) (2) ATA = Administratívna a technická pomoc